cyanic-selkie/wikianc huggingface dataset:
พิพิธภัณฑ์มีชีวิต
พิพิธภัณฑ์มีชีวิต หรือ พิพิธภัณฑ์กลางแจ้ง เป็นลักษณะชนิดหนึ่งของพิพิธภัณฑ์ที่แสดงในบริเวณกว้าง ซึ่งพิพิธภัณฑ์กลางแจ้งแห่งแรกเกิดขึ้นที่สแกนดิเนเวีย ซึ่งต่อมาแนวคิดเรื่องพิพิธภัณฑ์กลางแจ้งได้แพร่กระจายไปทั่วทวีปยุโรปและทวีปอเมริกาเหนือ พิพิธภัณฑ์กลางแจ้งรู้จักกันในหลายชื่อว่า พิพิธภัณฑ์มีชีวิต พิพิธภัณฑ์สิ่งก่อสร้าง หรือ พิพิธภัณฑ์พื้นบ้าน พิพิธภัณฑ์มีชีวิตเป็นลักษณะเฉพาะอย่างหนึ่งของพิพิธภัณฑ์กลางแจ้งที่บุคคลในบริเวณนั้น จะมีการแต่งกายและการแสดงในลักษณะของยุคสมัยเก่า โดยบุคคลจะประพฤติปฏิบัติตัวราวกับว่าพักอาศัยอยู่ในโบราณ โดยมีจุดประสงค์เพื่อแสดงวัฒนธรรมสมัยก่อนให้กับผู้ชมในยุคปัจจุบันได้เห็น พิพิธภัณฑ์มีชีวิตส่วนใหญ่จะมีการแสดงหลายอย่างไม่ว่า การตีเหล็ก การตีดาบ การทำเหมือง การรีดนมวัว การทอผ้า หรือ การวาดรูป เป็นต้น
จุดหลักของพิพิธภัณฑ์มีชีวิตที่สำคัญคือ วัฒนธรรมธรรมชาติแห่งประวัติศาสตร์, ข้อมูลความรู้ และ กิจกรรมของชุมนุม
ความแตกต่าง พิพิธภัณฑ์มีชีวิต กับ พิพิธภัณฑ์กลางแจ้ง
การเรียกชื่อของพิพิธภัณฑ์สองรูปแบบนี้สามารถสลับใช้กันได้ โดยจุดหมายเหมือนกันคือ เน้นวัฒนธรรม สิ่งแวดล้อม และประวัติศาสตร์ โดยจุดแตกต่างในแนวคิดของการตั้งชื่อคือ พิพิธภัณฑ์มีชีวิตจะเน้นการมีคนและกิจกรรมของชุมชนเป็นส่วนประกอบของระบบมากกว่า พิพิธภัณฑ์กลางแจ้งที่จะเน้นสิ่งก่อสร้างและอาคารกว่า อย่างไรก็ตามพิพิธภัณฑ์มีชีวิตบางแห่งยังมีการเน้นส่วนประกอบโครงสร้างและอาคารเป็นส่วนสำคัญ เช่นเดียวกับพิพิธภัณฑ์กลางแจ้งบางแห่ง มีการเน้นคนเช่นเดียวกัน
เป้าหมายของพิพิธภัณฑ์มีชีวิตคือเพื่อแสดงให้นักท่องเที่ยวสามารถเข้าชมและเรียนรู้วัฒนธรรม ธรรมชาติ และประวัติศาสตร์ผ่านประสาทสัมผัสทางกายภาพนั้นนอกเหนือจากการอ่านในหนังสือ แม้กระนั้นพิพิธภัณฑ์มีชีวิตในอเมริกาบางครั้งจะถูกวิจารณ์โดยนักวิชาการและนักประวัติศาสตร์ว่าการแสดงบางอย่างบิดเบือนจากประวัติศาสตร์จริง และบางครั้งเพื่อบิดเบือนประวัติศาสตร์ในแง่ลบของชุมชนหรือพื้นบ้านบริเวณนั้น
พิพิธภัณฑ์มีชีวิตของอเมริกาเหนือ
ในทวีปอเมริกาเหนือ พิพิธภัณฑ์กลางแจ้งจะนิยมถูกเรียกว่า พิพิธภัณฑ์มีชีวิต (living museum) โดยพิพิธภัณฑ์มีชีวิตแห่งแรกตั้งอยู่ที่ หมู่บ้านกรีนฟีลด์ ในรัฐมิชิแกน ก่อตั้งโดย เฮนรี ฟอร์ด ในปี ค.ศ. 1928 โดยมีจุดประสงค์เพื่อทำเป็นพิพิธภัณฑ์เก็บของสำคัญของตน ซึ่งต่อมาในปี ค.ศ. 1934 โคโลเนียลวิลเลียมส์เบิร์กได้กลายมาเป็นต้นแบบของพิพิธภัณฑ์มีชีวิตต่อที่อื่นต่อไป พิพิธภัณฑ์มีชีวิตของอเมริกาเหนือ จะแตกต่างกับพิพิธภัณฑ์มีชีวิตของยุโรปตรงที่ มีลักษณะเฉพาะในการยังคง วัฒนธรรม ธรรมชาติ และประวัติศาสตร์ของพื้นที่ แตกต่างจากทางฝั่งยุโรปที่เน้นในการเก็บรักษารูปลักษณ์ของอาคารและสิ่งก่อสร้าง
พ.ศ. 990
พุทธศักราช 990 ตรงกับปี คริสต์ศักราช 447
เบญจมาศเงิน
เบญจมาศเงิน หรือ สกุลเบญจมาศเงิน เป็นสกุลโมโนไทป์ของพืชดอกในวงศ์ทานตะวัน  มีชนิดเดียวคือ Crossostephium chinense มีลักษณะเด่นคือใบสีเขียวอมเทาถึงสีเทาเงิน ดอกออกเป็นช่อสีเหลือง นิยมปลูกเป็นไม้กระถาง
มีถิ่นกำเนิดในประเทศจีนเช่น เกาะไต้หวัน, กวางตุ้ง, บางส่วนของประเทศญี่ปุ่น, อินโดจีน, และฟิลิปปินส์ ได้รับการนำเข้าไปปลูกในประเทศไทย
อนุกรมวิธาน
มีถิ่นกำเนิดในประเทศจีน นำเข้ามาปลูกในเมืองไทยในสมัยรัชกาลที่ 2 และได้รับพระราชทานนามว่า “แอหนัง” ซึ่งเป็นชื่อของบุษบาขณะบวชเป็นชีในวรรณคดีเรื่องอิเหนา คนจีนมักเรียก “เล่านั่งฮวย” มีที่มาจากสีของใบที่มองดูคล้ายผมสีเทาของผู้สูงวัย
ชื่ออื่นในภาษาจีนคือ 蕲艾 (ฉีไอ้), 千年艾 (ไอ้พันปี), 芙蓉 (ฝูหรง), 海芙蓉 (ฝูหรงทะเล), 白芙蓉 (ฝูหรงขาว), 玉芙蓉 (ฝูหรงหยก), 香菊 (xiāng jú) หรือ เฮียงเก็ก (แต้จิ๋ว) หรือ เซียงจู๋ (จีนกลาง) (แปลว่า เบญจมาศหอม), 白香菊 (báixiāng jú; เบญจมาศขาวหอม), 白石艾 (ไอ้หินขาว), 白艾 (ไอ้ขาว), 日本海芙蓉 (ฝูหรงทะเลญี่ปุ่น)
ชื่อพ้องของ Crossostephium chinense (L.) Makino  ได้แก่
พืชชนิดอื่นที่อาจสับสนถูกระบุว่าอยู่ใน สกุลเบญจมาศเงิน (Crossostephium) ซึ่งปัจจุบัน 2 ชนิดระบุให้อยู่ในสกุลโกฐจุฬาลัมพา (Artemisia) และ 1 ชนิดในสกุล Lepidolopsis ได้แก่
ลักษณะทางพฤกษศาสตร์
เป็นไม้พุ่มคลุมดิน หลายปี ลำต้นตั้งตรงหรือเอนทอดเลื้อยได้ สูง 10−40 เซนติเมตร แตกกิ่งแขนงมาก
ใบเป็นใบเดี่ยว ออกเรียงสลับ เป็นรูปช้อน รูปไข่กลับ หรือรูปใบหอกกลับถึงรูปรี ยาว 2−4 กว้าง 0.4−0.5 เซนติเมตร เนื้อใบอวบหนา ใบมีสีเขียวอมเทาถึงสีเทาเงิน เหมือนหิมะเกาะ แตกใบมากในส่วนยอดกิ่ง ใบเล็กเรียงกันเป็นพุ่มรวมกันที่ปลายกิ่ง มีขนสั้นนุ่มสีขาวปกคลุมหนาแน่นทั่วใบ เมื่อขยี้ใบมีกลิ่นหอม ใบแก่มักเว้าเป็น 3 แฉก ใบมีลักษณะไม่ค่อยแน่นอน
ดอกออกเป็นช่อ ช่อดอกเป็นช่อกระจุก ดอกย่อยกลมสีเหลือง ออกที่ปลายยอดหรือตามง่ามใบปลายกิ่ง ค่อนข้างเล็ก เส้นผ่านศูนย์กลางประมาณ 7 มิลลิเมตร มักออกดอกในช่วงที่มีอากาศเย็น โดยเฉพาะในช่วงฤดูหนาว
ผล เปลือกบางแห้ง มี 5 สัน
การแพร่กระจายและถิ่นที่อยู่
มีถิ่นกำเนิดในประเทศจีน บางส่วนของประเทศญี่ปุ่น, อินโดจีน, และฟิลิปปินส์ ได้รับการนำเข้าไปปลูกในประเทศไทย และประเทศมอริเชียส ในประเทศจีนพบพืชแถวบนโขดหินปะการัง ในมณฑลฝูเจี้ยน กวางตุ้ง ไต้หวัน ยูนนาน เจ้อเจียง
การใช้ประโยชน์
พืชทั้งต้นใช้เป็นยารักษาอาการชักในวัยแรกเกิด
ใช้ตกแต่งสวนเป็นบอนไซ นิยมปลูกเป็นไม้กระถาง ไม้ประดับแปลง เป็นพืชที่ชอบดินร่วน ที่มีการระบายน้ำที่ดี มีปัญหาด้านเชื้อราเข้าทำลายทำให้ใบนั้นร่วงง่าย จึงไม่ควรตัดแต่งต้นต่ำกว่าครึ่งหนึ่งของทรงพุ่ม
Halacritus
สปีชีส์ในสกุล ได้แก่:
พ.ศ. 988
พุทธศักราช 988 ตรงกับปี คริสต์ศักราช 445
แบมบูแอร์เวย์
การก่อตั้งและสร้างฝูงบิน
แบมบูแอร์เวย์ก่อตั้งขึ้นในวันที่ 31 พฤษภาคม ค.ศ. 2017 เอฟแอลซี กรุ๊ปของเวียดนามได้ลงนามในบันทึกความเข้าใจกับแอร์บัสสำหรับเครื่องบิน A321neo จำนวน 24 ลำสำหรับการดำเนินการในอนาคต ข้อตกลงดังกล่าวได้ลงนามในปารีสโดยจิ่ญ วัน เกวี๊ยต ประธานเอฟแอลซี กรุ๊ป และ Eric Schulz ประธานเจ้าหน้าที่ฝ่ายการพาณิชย์แอร์บัส ในระหว่างการเยือนฝรั่งเศสอย่างเป็นทางการของนายเหงียน ฟู้ จ่ง เลขาธิการคณะกรรมการกลางของพรรคคอมมิวนิสต์เวียดนาม ทั้งนี้ โบอิงได้ลงนามในข้อตกลงกับเอฟแอลซี กรุ๊ป ซึ่งเป็นเจ้าของสายการบินแบมบู แอร์เวย์ โดยภายใต้ข้อตกลงดังกล่วนั้น โบอิ้งจะเริ่มส่งมอบโบอิง 787 ดรีมไลเนอร์ ให้กับแบมบูแอร์เวย์ในช่วงเดือนเมษายน ค.ศ. 2020 จนถึง ค.ศ. 2021 หลังจากแบมบูแอร์เวย์เสร็จสิ้นการชำระเงินมัดจำตามข้อกำหนดในช่วงกลางเดือนมิถุนายน ค.ศ. 2018
ในเดือนมีนาคม ค.ศ. 2019 สายการบินแบมบูแอร์เวย์สบรรลุข้อตกลงในการซื้อเครื่องบินแอร์บัส เอ321นีโอ อีก 26 ลำ โดยมีมูลค่ารวมสูงถึง 6.3 พันล้านดอลลาร์ เพื่อรองรับแผนพัฒนาฝูงบินและเปิดเส้นทางระหว่างประเทศใหม่ ข้อตกลงดังกล่าวจะทำให้จำนวนเครื่องบินแอร์บัส เอ321นีโอ ที่สั่งซื้อโดยแบมบูแอร์เวย์มีมากถึง 50 ลำ รวมถึง 24 ลำในบันทึกความเข้าใจที่ลงนามในเดือนมีนาคม ค.ศ. 2018
แบมบูแอร์เวย์มีเป้าหมายที่จะจ้างพนักงานมากถึง 600 คนเมื่อเริ่มดำเนินการในเดือนเมษายน ค.ศ. 2018 และยังมีเป้าหมายในการดำเนินงานในฐานะสายการบินระดับห้าดาวอีกด้วย ในเดือนกรกฎาคม ค.ศ. 2018 เอฟแอลซี กรุ๊ปประกาศว่าจะเป็น เพิ่มทุนกฎบัตรเป็น 56.52 ล้านดอลลาร์
การจัดตั้งสายการบินได้รับการอนุมัติจากนายกรัฐมนตรีเวียดนามในเดือนกรกฎาคม ค.ศ. 2018 ใบอนุญาตเดินอากาศของสายการบินได้รับการอนุมัติเมื่อวันที่ 9 กรกฎาคม และต่อมาแบมบูแอร์เวย์ได้ผ่านห้าขั้นตอนสำหรับการรับรองที่กำหนดโดยสำนักงานการบินพลเรือนของเวียดนาม หลังจากตรวจสอบโครงสร้างทางการเงินและแผนธุรกิจของสายการบินแล้ว กระทรวงคมนาคมได้ออกใบอนุญาตการบินในเดือนพฤศจิกายน ค.ศ. 2018 สายการบินเปิดตัวด้วยแอร์บัส เอ319-100 ในเดือนธันวาคม ค.ศ. 2018 ในเดือนเดียวกัน สายการบินแบมบูแอร์เวย์รับมอบเครื่องบิน เอ321นีโอ ลำแรก โดยเช่าจาก GECAS สายการบินเริ่มดำเนินการโดยใช้เครื่องบินที่ได้มาจากการเช่าจากผู้ให้เช่าบุคคลที่สาม ก่อนที่จะรับมอบเครื่องบินจากแอร์บัส เริ่มปฏิบัติการเมื่อวันที่ 16 มกราคม ค.ศ. 2019 ด้วยเครื่องบินแอร์บัส เอ320 ที่เช่าระหว่างโฮจิมินห์ซิตี้กับฮานอย
การจัดระเบียบองค์กร
ในเดือนมีนาคม ค.ศ. 2022 จิ่ญ วัน เกวี๊ยต ผู้ก่อตั้งและประธานสายการบินแบมบูแอร์เวย์ซึ่งเป็นกลุ่มบริษัทแม่เอฟแอลซีกรุ๊ป และผู้บริหารคนอื่น ๆ ของเอฟแอลซี ถูกจับกุมในข้อหายักย้ายถ่ายเทตลาด การฉ้อโกง และการจัดสรรทรัพย์สิน ด้วยความกังวลว่าวิกฤตจะส่งผลเสียต่อการดำเนินงานของผู้ขนส่งและทำลายสิทธิและความปลอดภัยของลูกค้า สำนักงานการบินพลเรือนเวียดนามได้ประกาศว่าจะติดตามและกำกับดูแลสายการบินแบมบูอย่างใกล้ชิดในช่วงระยะเวลาหนึ่ง ขณะที่สายการบินแบมบูประกาศว่า มีการหยุดชะงักเล็กน้อยและธุรกิจยังคงดำเนินไปอย่าง "ราบรื่น"
กรรมสิทธิ์บริษัท
เอฟแอลซี กรุ๊ป ซึ่งเป็นบริษัทที่เชี่ยวชาญด้านการพัฒนาอสังหาริมทรัพย์ การเงิน และเหมืองแร่ เป็นบริษัทแม่ของแบมบูแอร์เวย์ มีรายงานว่าเอฟแอลซี กรุ๊ปโอนย้ายแบบบูแอร์เวย์ให้กับ "นักลงทุนเชิงกลยุทธ์" รายอื่น และยุติอิทธิพลในสายการบิน
สำนักงานใหญ่
แบมบูแอร์เวย์มีสำนักงานใหญ่อยู่ที่เขตเกิ่วเซ็ย กรุงฮานอย
จุดหมายปลายทาง
ณ เดือนธันวาคม ค.ศ. 2022 แบมบูแอร์เวย์มีให้บริการเที่ยวบินไปยัง 29 จุดหมายปลายทาง ดังนี้:
ฝูงบิน
ณ เดือนธันวาคม ค.ศ. 2022 แบมบูแอร์เวย์มีเครื่องบินประจำการในฝูงบินดังนี้:
กีฬามหาวิทยาลัยโลกฤดูร้อน 1967
กีฬามหาวิทยาลัยโลกฤดูร้อน 1969 (1969 Summer Universiade) หรือการแข่งขันกีฬามหาวิทยาลัยโลกฤดูร้อนครั้งที่ 5 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่โตเกียว ญี่ปุ่น ระหว่างวันที่ 27 สิงหาคม ถึง 4 กันยายน พ.ศ. 2512
ปลาผีตุ่น
ปลาผีตุ่น (White knifefish, Oddball knifefish, White trumpet knifefish; ) ปลาน้ำจืดชนิดหนึ่ง ในวงศ์ปลาแบล็คโกสต์ (Apteronotidae)
จัดเป็นปลาเพียงชนิดเดียวเท่านั้นที่อยู่ในสกุล Orthosternarchus โดยที่ปลาชนิดนี้ถูกค้นพบโดย จอร์จ อัลเบิร์ต บุลเลเยอร์ ในปี ค.ศ. 1880 โดยใช้ชื่อครั้งแรกว่า Sternarchus tamandu ซึ่งคำว่า tamandua ซึ่งเป็นชื่อชนิดนั้นมาจากภาษาตูเปียนคำว่า  tamanduá ซึ่งหมายถึง "ตัวกินมด" เนื่องจากมีจมูกและปากที่ยาวเป็นท่อเหมือนกัน
มีรูปร่างเหมือนกับปลาชนิดอื่น ๆ ในวงศ์เดียวกัน แต่มีจุดเด่นคือ มีลำตัวสีขาวซีดตลอดทั้งตัว โดยไม่มีสีอื่นแซม เหมือนภาวะผิวเผือก และตาได้ลดรูปลงจนมีขนาดเล็กมาก เป็นจุดเล็ก ๆ เหมือนปลาถ้ำ เนื่องจากไม่ได้ใช้ประโยชน์ และมีช่วงจมูกและปากที่ยาวเหมือนท่อหรือทรัมเป็ต ช่องปากเป็นเพียงช่องเล็ก ๆ
มีความยาวเต็มที่ประมาณ 44 เซนติเมตร อาศัยอยู่ในส่วนลึกของแม่น้ำที่ขุ่นและเชี่ยวมากในทวีปอเมริกาใต้ แถบประเทศเปรู แต่จะไม่พบในป่าที่น้ำท่วม มีพฤติกรรมชอบว่ายน้ำลอยตัวอยู่นิ่ง ๆ กินอาหารที่เป็นสิ่งมีชีวิตเล็ก ๆ ที่ลอยอยู่ในกระแสน้ำเท่านั้น โดยใช้กระแสไฟฟ้าที่สร้างขึ้นเป็นเครื่องหาอาหารและนำทาง
จัดเป็นปลาที่ไม่อาจทำอันตรายต่อปลาตัวอื่นหรือสัตว์อื่นใดได้ และค่อนข้างจะบอบบาง อ่อนแอ และว่ายน้ำได้ช้ามาก นิยมเลี้ยงกันเป็นปลาสวยงาม ด้วยความแปลกตา ซึ่งมีราคาซื้อขายกันที่แพงมาก
ช็อนจูเวิลด์คัพสเตเดียม
ช็อนจูเวิลด์คัพสเตเดียม เป็นสนามกีฬาฟุตบอลอเนกประสงค์ ตั้งอยู่ที่เมืองช็อนจู จังหวัดช็อลลาเหนือ ประเทศเกาหลีใต้ มีความจุทั้งหมด 43,348 ที่นั่ง ปัจจุบันเป็นสนามเหย้าของสโมสรฟุตบอลช็อนบุกฮุนไดมอเตอส์ในเคลีก
พรรคสหประชาไทย
พรรคสหประชาไทย (ตัวย่อ: ส.ป.ท.) เป็นพรรคการเมืองที่ก่อตั้งเมื่อวันที่ 24 ตุลาคม พ.ศ. 2511 ก่อตั้งโดยจอมพลถนอม กิตติขจร ผู้บัญชาการทหารสูงสุดและรัฐมนตรีว่าการกระทรวงกลาโหม และพลเอกประภาส จารุเสถียร ผู้บัญชาการทหารบกและรัฐมนตรีว่าการกระทรวงมหาดไทย
ในการเลือกตั้งทั่วไปของไทย พ.ศ. 2512 พรรคสหประชาไทยได้ที่นั่งมากที่สุดในการเลือกตั้งคือ 74 ที่นั่ง จากทั้งหมด 219 ที่นั่ง พรรคถูกยุบระหว่างการรัฐประหารตัวเองของจอมพลถนอมและพลเอกประภาสเมื่อวันที่ 17 พฤศจิกายน พ.ศ. 2514 ซึ่งทำให้กลับสู่ระบอบเผด็จการทหาร
หลังจากการลุกฮือของประชาชนในเดือนตุลาคม พ.ศ. 2516 ซึ่งโค่นล้มจอมพลถนอม จอมพลประภาสและพันเอกณรงค์ กิตติขจร บุตรชายของจอมพลถนอมและบุตรเขยของจอมพลประภาส อดีตสมาชิกพรรคสหประชาไทยที่มีแนวคิดเสรีนิยมบางคนได้เข้าร่วมกับพรรคกิจสังคม ในขณะที่อดีตเลขาธิการพรรคและผู้บัญชาการทหารสูงสุดคือ พลอากาศเอกทวี จุลละทรัพย์ และอดีตรองเลขาธิการพรรคและผู้บัญชาการทหารบกคือ พลเอกกฤษณ์ สีวะรา สนับสนุนพรรคธรรมสังคม
ไตรภาคี
ไตรภาคี (Triple Entente; มาจากภาษาฝรั่งเศส entente หมายถึง "ข้อตกลง") คือ ชื่อเรียกของพันธมิตรระหว่างอังกฤษ ฝรั่งเศส และรัสเซีย ก่อนสงครามโลกครั้งที่หนึ่ง เพื่อเป็นพันธมิตรยับยั้งฝ่ายมหาอำนาจกลาง และยังเป็นแผนการของฝรั่งเศสซึ่งต้องการโอบล้อมจักรวรรดิเยอรมัน
พันธมิตรของอำนาจทั้งสามมีเพิ่มมากขึ้นจากการทำข้อตกลงหลายฉบับกับโปรตุเกส ญี่ปุ่น สหรัฐอเมริกา และสเปน ทำให้เกิดเป็นอำนาจที่แข็งแกร่งเพื่อถ่วงดุล ไตรพันธมิตร อันประกอบด้วยเยอรมนี จักรวรรดิออสเตรีย-ฮังการี และอิตาลี
พ.ศ. 987
พุทธศักราช 987 ตรงกับปี คริสต์ศักราช 444
อเล็กซานเดอร์ แพ็ก
อเล็กซานเดอร์ แพ็ก (Alexander Pak) นักมวยสากลชาวรัสเซีย เกิดเมื่อ 14 ตุลาคม พ.ศ. 2514 สถิติการชก 19 ครั้ง ชนะ 13 (น็อค 4) เสมอ 1 แพ้ 5
คฤหาสน์คุณค่าแห่งอังกฤษ
คฤหาสน์คุณค่าแห่งอังกฤษ (ภาษาอังกฤษ: Treasure Houses of England) เป็นกลุ่มมรดกทางวัฒนธรรมที่ก่อตั้งราวต้นทศวรรษ 1970 โดยคฤหาสน์ระดับหนึ่งสิบหลังในประเทศอังกฤษที่ยังอยู่ในมือส่วนบุคคลโดยมีจุดประสงค์เพื่อการตลาดและเผยแพร่ชื่อเสียงของตนเองต่อนักท่องเที่ยว
ปัจจุบันสมาชิกในกลุ่มมีด้วยกัน 9 คฤหาสน์:
แก๊สซีเอ็น
แก๊สซีเอ็น (Chloroacetophenone) เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 ได้รับการคิดค้นขึ้นในช่วงสงครามโลกครั้งที่ 1 และ 2 แต่นำมาใช้ในช่วงสงครามเวียดนามโดยกองทัพสหรัฐอเมริกา ในช่วง ค.ศ. 1960-1979 มีการนำมาใช้ในการปราบจลาจลและในกิจการของเจ้าหน้าที่ที่ดูแลด้านความมั่นคงและความปลอดภัย โดยการใช้งานจะอยู่ในรูปละอองลอยที่บรรจุในภาชนะอัดความดัน ต่อมานำมาใช้เป็นอุปกรณ์ป้องกันตัวแต่ก็ลดน้อยลงมากแล้วในปัจจุบัน เนื่องจากระยะเวลาออกฤทธิ์ค่อนข้างนานและใช้ไม่ค่อยได้ผลกับคนติดยาและติดเหล้า
ชิต มั่นศิลป์ สินาดโยธารักษ์
พลโท ชิต มั่นศิลป์ สินาดโยธารักษ์ (พ.ศ. 2439 - พ.ศ. 2531) เป็นอดีตรัฐมนตรีว่าการกระทรวงกลาโหม รัฐมนตรีว่าการกระทรวงมหาดไทย รัฐมนตรีช่วยว่าการกระทรวงกลาโหม และรัฐมนตรีไม่ได้ประจำกระทรวง
ประวัติ
พลโท ชิต มั่นศิลป์ จบการศึกษาจากโรงเรียนนายร้อยทหารบก แล้วเข้ารับราชการในกองทัพบก ขณะมียศ พันตรี ได้รับพระราชทานบรรดาศักดิ์เป็น หลวงสินาดโยธารักษ์ รับราชการจนมียศสูงสุดที่ พลโท
พลโท ชิต มั่นศิลป์ สินาดโยธารักษ์ ถึงแก่อสัญกรรมเมื่อ พ.ศ. 2531 สิริอายุ 92 ปี พระราชทานเพลิงศพ ณ เมรุวัดมกุฏกษัตริยาราม เมื่อวันที่ 7 สิงหาคม พ.ศ. 2532
Hippeutister
สปีชีส์ในสกุล ได้แก่:
ชิต มั่นศิลป์ สินาดโยธารักษ์
การทำงาน
ในปี พ.ศ. 2487 พลโท ชิต มั่นศิลป์ ได้รับการแต่งตั้งเป็นรัฐมนตรีไม่ได้ประจำกระทรวงในรัฐบาลพันตรี ควง อภัยวงศ์ ต่อมาได้ย้ายไปเป็นรัฐมนตรีช่วยว่าการกระทรวงกลาโหม และลาออกพร้อมคณะรัฐมนตรี
ในพ.ศ. 2488 ได้รับการแต่งตั้งเป็นรัฐมนตรีว่าการกระทรวงกลาโหมในรัฐบาลนายทวี บุณยเกตุ และได้ดำรงตำแหน่งต่อมาในรัฐบาลหม่อมราชวงศ์เสนีย์ ปราโมช ก่อนจะลาออกไปเมื่อวันที่ 14 ตุลาคม พ.ศ. 2488 เนื่องจากสุขภาพไม่ดี เมื่อพ.ศ. 2489 ได้รับการแต่งตั้งเป็นรัฐมนตรีว่าการกระทรวงกลาโหมอีกครั้งในรัฐบาลพันตรี ควง อภัยวงศ์ และลาออกพร้อมคณะรัฐมนตรี
เมื่อพ.ศ. 2490 ได้รับการแต่งตั้งเป็นรัฐมนตรีว่าการกระทรวงมหาดไทย และลาออกพร้อมคณะรัฐมนตรี เมื่อ พ.ศ. 2491
นอกจากนี้ยังได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 2
อมราวตี (รัฐมหาราษฏระ)
อมราวตี (अमरावती; Amravati) เป็นนครในรัฐมหาราษฏระ ประเทศอินเดีย อมราวตีเป็นเมืองใหญ่อันดับ 2 และมีประชากรมากที่สุดของแคว้นวิทรรภะ (Vidarbha) รองจากเมืองนาคปุระ เมืองยังเป็นที่รู้จักในฐานะเมืองหลวงทางวัฒนธรรมของแคว้นวิทรรภ เพราะมีสถานศึกษาและมรดกทางวัฒนธรรม เมืองยังเป็นศูนย์กลางการปกครองของอำเภออมราวตี
พ.ศ. 1020
พุทธศักราช 1020 ใกล้เคียงกับ
ไบโรทันดาห้าเหลี่ยมไจโรอีลองเกต
ไบโรทันดาห้าเหลี่ยมไจโรอีลองเกต (gyroelongated pentagonal birotunda) เป็นทรงหลายหน้า (polyhedron) ที่เกิดจากการนำไบโรทันดาห้าเหลี่ยม (pentagonal birotunda) ซึ่งไม่ว่าจะเป็นออร์โทไบโรทันดาห้าเหลี่ยม (pentagonal orthobirotunda: J34) หรือทรงสามสิบสองหน้าปรกติ (regular icosidodecahedron) ก็ตาม มาแทรกแอนติปริซึมสิบเหลี่ยม (decagonal antiprism) ลงไประหว่างกลาง และบิดปลายข้างหนึ่งเล็กน้อยให้เข้ามุมกับแอนติปริซึม (18 องศา) ซึ่งทำให้รูปทรงนี้เป็นรูปทรงที่มี 2 แบบเกลียว คือเกลียวที่สามารถหมุนปลายไปทางซ้ายและทางขวา รูปทรงนี้มีหน้ารูปสามเหลี่ยมด้านเท่า 40 หน้า หน้ารูปห้าเหลี่ยมปรกติ 12 หน้า รวม 52 หน้า มี 40 จุดยอด 90 ขอบ และเป็นทรงตันจอห์นสันหมายเลข 48 (Johnson solid: J48)
การเลือกตั้งซ่อมในประเทศพม่า พ.ศ. 2555
'''การเลือกตั้งซ่อมในประเทศพม่า พ.ศ. 2555''' กำหนดจัดขึ้นในวันที่ 1 เมษายน พ.ศ. 2555 การเลือกตั้งจะถูกจัดขึ้นเพื่อเลือกผู้แทนจำนวน 45 ที่นั่งที่ว่างลงในรัฐสภา
สันนิบาตแห่งชาติเพื่อประชาธิปไตย (เอ็นแอลดี) พรรคฝ่ายค้านหลัก ได้รับการจดทะเบียนร่วมการเลือกตั้งซ่อมอีกครั้งในวันที่ 13 ธันวาคม พ.ศ. 2554 เป็นส่วนหนึ่งของการปฏิรูปในพม่าตั้งแต่ พ.ศ. 2553 อองซานซูจี หัวหน้าพรรคเอ็นแอลดี ลงสมัครเลือกตั้งในอำเภอก่อมู่ เขตย่างกุ้ง
ผู้สังเกตการเลือกตั้ง
เมื่อเดือนกุมภาพันธ์ พ.ศ. 2555 ประธานาธิบดีเต้นเซนให้ความเห็นว่า รัฐบาลจะ "พิจารณาอย่างจริงจัง" ในการอนุญาตให้ผู้สังเกตการณ์เอเชียตะวันออกเฉียงใต้จากสมาคมประชาชาติแห่งเอเชียตะวันออกเฉียงใต้เข้าสังเกตการณ์การเลือกตั้ง รัฐบาลพม่ายืนยันว่า พม่าได้ร้องขอให้ผู้สังเกตการณ์การเลือกตั้งอาเซียนมาถึงในวันที่ 28 มีนาคม ห้าวันก่อนการเลือกตั้ง สหรัฐอเมริกา สหภาพยุโรป จีน และเกาหลีเหนือ ตลอดจนคู่เจรจาของอาเซียน (อินเดีย ญี่ปุ่น นิวซีแลนด์ เกาหลีใต้ รัสเซีย และออสเตรเลีย) ก็ได้รับเชิญให้เข้าสังเกตการณ์การเลือกตั้งด้วยเช่นกัน แม้ยังไม่ชัดเจนถึงระดับการเข้าถึงของผู้สังเกตการณ์การเลือกตั้งเหล่านี้ที่จะมี สหรัฐอเมริกาจะส่งผู้สังเกตการณ์การเลือกตั้ง 2 คน และผู้สื่อข่าว 3 คน
วันที่ 13 มีนาคม พ.ศ. 2555 คณะกรรมการการเลือกตั้งสหภาพ อนุมัติให้ตัวแทนพรรคการเมืองจับตาดูหน่วยเลือกตั้งระหว่างการเลือกตั้ง ในการเลือกตั้งครั้งก่อน มีเพียงตัวแทนจากพรรคสหสามัคคีและการพัฒนาเท่านั้นที่ได้รับอนุญาตให้สังเกตการณ์การเลือกตั้งและการนับบัตรลงคะแนน กลุ่มตัวแทนนำโดยพลเรือน รวมทั้งสมาชิกของกลุ่มนักศึกษารุ่น 88 จะยังพิจารณาความผิดปกติในการเลือกตั้งด้วย
ข้อโต้เถียง
อองดีนแห่งกลุ่มรณรงค์เพื่อพม่าในสหรัฐอเมริกา (US Campaign for Burma) กล่าวว่า รัฐบาลพม่ากำลังใช้การเลือกตั้งให้ชาติตะวันตกยกเลิกการลงโทษให้เร็วที่สุดเท่าที่จะเป็นไปได้ เพราะการเลือกตั้งเสรีและโปร่งใสเป็นหนึ่งในเงื่อนไขซึ่งตั้งโดยสหภาพยุโรปและรัฐบาลอเมริกา ยิ่งไปกว่านั้น สันนิบาตแห่งชาติเพื่อประชาธิปไตยยังชี้ถึงความผิดปกติในรายการผู้ออกเสียงลงคะแนนและการละเมิดกฎโดยคณะกรรมการการเลือกตั้งท้องถิ่น วันที่ 21 มีนาคม พ.ศ. 2555 อองซานซูจีกล่าวว่า "การโกงและการละเมิดกฎกำลังดำเนินต่อไป และเราสามารถกระทั่งกล่าวได้ว่า กำลังมีเพิ่มขึ้น"
ณฐพงศ์ บัวแย้ม
พันเอก ณฐพงศ์ บัวแย้ม เป็นผู้ฝึกสอนทั้งวิชากระบี่กระบองและมวยคาดเชือก ซึ่งได้ทำการฝึกสอนมาเป็นเวลากว่าสองทศวรรษ รวมถึงเป็นผู้ได้รับการเชื้อเชิญจากแดน อีโนซันโต ซึ่งเป็นอาจารย์ของบรูซ ลี ให้เดินทางไปสอนวิชากระบี่กระบอง ให้แก่สถาบันอีโนซันโตอะคาเดมีออฟมาเชียลอาร์ต ณ ลอสแอนเจลิส สหรัฐอเมริกา
ประวัติ
พ.ศ. 2553 พันเอก ณฐพงศ์ ได้เคยเปรียบเทียบศิลปะการต่อสู้เทควันโดของเกาหลี ว่าไม่สามารถเทียบได้กับกระบี่กระบองหรือแม้แต่มวยไทย เนื่องด้วยมีรูปแบบการโจมตีที่สามารถใช้เป็นอาวุธพลิกแพลงได้รอบตัว อย่างไรก็ตาม เขาได้เปิดเผยถึงความนิยมของเทควันโดในประเทศไทยนั้นมีมากกว่ากระบี่กระบอง โดยมีโรงเรียนเปิดสอนเทควันโดหลายแห่งในประเทศไทย ในขณะที่โรงเรียนสอนกระบี่กระบองได้ทยอยปิดจนแทบไม่เหลือให้เยาวชนไทยได้ศึกษา แม้กระทั่งโรงเรียนนายร้อยพระจุลจอมเกล้าที่เคยเปิดสอนเป็นวิชาบังคับก็ไม่มีการสอนในภายหลัง ส่วนศิลปะการต่อสู้ป้องกันตัวที่พอจะเทียบเคียงกระบี่กระบองของไทยได้คือมวยจีนแห่งวัดเส้าหลิน
เขายังได้แสดงให้เห็นว่ากระบี่กระบองเป็นการต่อสู้ป้องกันตัวขั้นสูงสุดขึ้นไปอีกระดับ เนื่องด้วยต้องใช้วิชามวยไทยรวมเข้ากับอาวุธหลากชนิด ทั้งอาวุธสั้นและอาวุธยาว ด้านการฝึกสอนในระดับนานาชาติ แดน อีโนซันโต ผู้เป็นอาจารย์ของบรูซ ลี ได้ทำการเชิญให้ณฐพงศ์เดินทางไปสอนวิชากระบี่กระบองที่ลอสแอนเจลิส สหรัฐอเมริกา ครั้งแรกใน พ.ศ. 2541 ซึ่งมีผู้มาเรียนที่ประมาณ 20 ถึง 30 คน เป็นระยะเวลาประมาณ 20 วัน ครั้นเมื่อเขาเดินทางกลับประเทศไทย แดน อีโนซันโต ก็ได้เดินทางตามมาเพื่อเรียนวิชาจากเขาอีก โดยณฐพงศ์ได้พาเขามารับการฝึกที่ศูนย์ศิลปาชีพบางไทร
ส่วนการสอนครั้งที่สองคือ พ.ศ. 2543 ซึ่งเขาได้รับการเชิญให้ไปทำการฝึกสอนที่สหรัฐอเมริกาอีกครั้ง โดยคราวนี้ได้เดินทางไปสอนหลายแห่งเป็นระยะเวลาหกเดือน รวมถึงได้มีการจัดสัมมนาที่ค่ายมวยไทยของสุรชัย ศิริสูตร์ ในรัฐออริกอน ซึ่งมีผู้มาลงทะเบียนเรียนจากหลายประเทศเป็นจำนวนมาก
และภายหลังจากที่มีการจัดฉายภาพยนตร์ตำนานสมเด็จพระนเรศวรมหาราช เมื่อเขาได้เดินทางไปทำการสอนที่สหรัฐอเมริกาเป็นครั้งที่สามในปี พ.ศ. 2552 ปรากฏว่ามีชาวต่างชาติมาเรียนร่วม 150 คน ทั้งจากฝรั่งเศส, เบลเยียม, เยอรมนี, อิตาลี และออสเตรเลีย โดยได้เดินทางมาศึกษา เพื่อนำความรู้ที่ได้รับไปเปิดสอนในประเทศของตัวเองต่อไป
นอกจากนี้ ดร.มาร์ค เช็ง ซึ่งเป็นคอลัมนิสต์ของนิตยสารแบล็คเบลท์ ยังได้เคยเรียนวิชามวยไทยโบราณและกระบี่กระบองจากพันเอก ณฐพงศ์ บัวแย้ม และได้นำเสนอเรื่องราวต่าง ๆ ผ่านทางนิตยสารดังกล่าว
ชีวิตส่วนตัว
ด้านชีวิตส่วนตัว พันเอก ณฐพงศ์ มีภรรยาชื่อดวงเดือน (ภรรยาของเขาเป็นลูกสาวของนายดวงแขม ผู้เป็นบุตรของขุนปฏิเวชบรรณกิจ (แขม)) และมีบุตรธิดาด้วยกันคือ นันทิดา บัวแย้ม  และเอกพล บัวแย้ม
แก๊สซีเอส
แก๊สซีเอส (Chlorobenzylidenemalonitrile) เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 เป็นผงผลึกสีขาว เมื่อไหม้ไฟจะก๊าซไม่มีสี ค้นพบครั้งแรกเมื่อปี ค.ศ. 1928 แต่ยังไม่มีการใช้จนกระทั่งสงครามเวียดนามจึงมีการใช้เป็นอาวุธสงครามอย่างกว้างขวางและต่อเนื่องมาจนถึงทุกวันนี้
จังหวัดกันดะฮาร์
กันดะฮาร์ เป็นหนึ่งใน 34 จังหวัดของอัฟกานิสถาน ตั้งอยู่ทางภาคใต้ของประเทศ มีพรมแดนติดต่อกับแคว้นบาโลชิสถานของประเทศปากีสถาน เมืองหลักของจังหวัดคือกันดะฮาร์ เป็นเมืองที่ใหญ่ทึ่สุดอันดับสองของประเทศ ตั้งอยู่บนแม่น้ำอาร์ฆานดาบ
จังหวัดประกอบด้วย 18 อำเภอ มีประชากรราว 1,431,876 คน มากเป็นอันดับหกของประเทศ ซึ่งประชากรส่วนใหญ่อาศัยอยู่ในเขตชนบท ชาติพันธุ์ส่วนใหญ่เป็นชาวปาทาน
ประชากร
จากข้อมูลของสำนักงานสถิติและข้อมูลแห่งชาติ (NSIA) พบว่ามีประชากรทั้งหมดของจังหวัดประมาณ 1.43 ล้านคน ชาวปาทานเป็นประชากรส่วนใหญ่ในจังหวัด รองลงมาคือ ชาวบาโลจ ชาวฮาซารา และชาวทาจิก ภาษาหลักที่ใช้กันทั่วทั้งจังหวัดคือ ภาษาปาทานและภาษาบาโลจ ประชากรบางส่วนเข้าใจภาษาดารี โดยเฉพาะอย่างยิ่งในเมืองกันดาฮาร์ ที่มีการส่งเสริมการเรียนรู้ภาษาดารีเป็นภาษาที่สองในโรงเรียนของรัฐ
สถานีรถไฟท่าม่วง
ท่าม่วง เป็นสถานีรถไฟชั้น 3 และเป็นสถานีรถไฟแห่งล่าสุดของการรถไฟแห่งประเทศไทย เคยเป็นสถานีสำคัญในช่วงก่อสร้างทางรถไฟสายมรณะ มีค่ายเชลยศึกใหญ่ เนื่องจากเป็นทุ่งกว้าง มีแหล่งน้ำ และไม่ไกลไม่ใกล้แหล่งชุมชนจนเกินไป ห่างสถานีรถไฟธนบุรี 100.34 กิโลเมตร อยู่ในเขตเทศบาลตำบลท่าม่วง หมู่ 2 บ้านท่าม่วง กับเขตเทศบาลตำบลวังขนาย หมู่ 3 บ้านมะกอกหมู่ อำเภอท่าม่วง จังหวัดกาญจนบุรี ปัจจุบันเป็นลานกองคอนเทนเนอร์ (CY) บนเส้นทางสายตะวันตก
ในวันที่ 30 กันยายน พ.ศ. 2563 นั้น ที่หยุดรถไฟท่าม่วงได้รับงบประมาณก่อสร้างอาคารสถานี บ้านพักสถานี จำนวน 1 หลัง บ้านพักผู้ช่วยนายสถานีและเสมียนแบบแบ่งห้องพัก 2 ห้อง จำนวน 1 หลัง บ้านพักพนักงานคุมประแจ และบ้านพักรันนิ่งรูมที่ย่านที่หยุดรถไฟท่าม่วง แขวงบำรุงทางกาญจนบุรี กองบำรุงเขตหัวหิน ศูนย์บำรุงทางภาคกลาง ฝ่ายการช่างโยธา เพื่ออำนวยความสะดวกในการขนถ่ายสินค้า และการเดินรถให้ราบรื่นขึ้นและใช้งานจริงในปลายปี พ.ศ. 2564
ในวันที่ 20 พฤษภาคม พ.ศ. 2566 ที่หยุดรถไฟท่าม่วง ได้ยกฐานะโดยเปิดใช้เป็นสถานีรถไฟ ตั้งแต่เวลา 06.00 น.เป็นต้นไป อยู่ระหว่างสถานีรถไฟท่าเรือน้อยและสถานีรถไฟกาญจนบุรี และเป็นสถานีรถไฟลำดับที่ 441 มีทางหลีก 499.70 เมตร ทางตัน 490.80 เมตร และเดินรถโดยระเบียบตอนสมบูรณ์ ระหว่างสถานีท่าเรือน้อย-ท่าม่วง และท่าม่วง-กาญจนบุรี
ชิซาโตะ โยโกตะ
ชิซาโตะ โยโกตะ (横田千里; Chisato Yokota; 4 กันยายน ค.ศ. 1990 – ) เป็นนักกีฬาวอลเลย์บอลหญิงชาวญี่ปุ่น เธอเกิดที่โยโกฮามะ จังหวัดคานางาวะ และมีชื่อเล่นคือ ชี (チィ) ปัจจุบันเธอทำหน้าที่ร่วมสังกัดเจที มาร์เวลลัส ในการแข่งขันวี.ชาลเลนจ์ลีก
ประวัติ
ชิซาโตะ โยโกตะ เกิดที่โยโกฮามะ จังหวัดคานางาวะ เธอได้เป็นมือเซ็ตของโรงเรียนมัธยมปลายชิริตสึทาจิบานะ คาวาซากิ จากจังหวัดคานางาวะ และได้ประสบความสำเร็จในการแข่งขันอินเตอร์ไฮ รอบคัดเลือก
ค.ศ. 2009 เธอได้เข้าร่วมสังกัดสโมสรไพโอเนียร์คางาโงเอะ ในการแข่งขันวอลเลย์บอลระบบ 9 คน
ส่วนในเดือนสิงหาคม ค.ศ. 2012 เธอได้ย้ายไปอยู่ร่วมสังกัดไพโอเนียร์เรดวิงส์ และได้รับการเปิดตัวในเดือนธันวาคมเมื่อครั้งที่พบกับทีมเด็นโซ่แอรีบีส์ในการแข่งขันวี.พรีเมียร์ลีก โดยในเดือนเดียวกันนี้ เธอได้เข้าร่วมการแข่งขันรอบรองชนะเลิศรายการชิงถ้วยพระราชทานสมเด็จพระจักรพรรดินี จากนั้น เธอก็ได้ทำหน้าที่แทนโคโยมิ โคมินางะ ที่ได้รับบาดเจ็บในฤดูกาลดังกล่าว ส่วนในลีกปีของถัดมา เธอก็ได้เป็นผู้เล่นตัวจริงในช่วงเริ่มต้นของทุกการแข่งขัน
เดือนตุลาคม ค.ศ. 2013 เธอสามารถพาทีมจังหวัดยะมะงะตะชนะการแข่งเทศกาลกีฬาแห่งชาติได้เป็นครั้งแรกในรอบ 12 ปี
เดือนพฤษภาคม ค.ศ. 2014 เธอได้ย้ายออกจากทีมไพโอเนียร์เรดวิงส์ และย้ายไปอยู่ร่วมสังกัดเจที มาร์เวลลัส ในเดือนกรกฎาคมของปีเดียวกันนี้
สถานี
สถานี หมายถึงศูนย์รวมหรือที่ตั้ง ของที่ทำการหรือจุดให้บริการ อาจหมายถึง
พ.ศ. 1019
พุทธศักราช 1019 ใกล้เคียงกับ
ตะกอง
ตะกอง หรือ ลั้ง หรือ กิ้งก่ายักษ์ (Chinese water dragon; ) เป็นสัตว์เลื้อยคลานประเภทกิ้งก่า ในวงศ์กิ้งก่า (Agamidae) ที่มีขนาดใหญ่ที่สุดที่พบได้ในประเทศไทย มีรูปร่างทั่วไปคล้ายอีกัวน่าที่พบในอเมริกากลางและอเมริกาใต้
ลักษณะ
ขนาดเมื่อโตเต็มที่ยาวประมาณ 90-120 เซนติเมตร (ปลายจมูกถึงโคนหาง 35-50 เซนติเมตร และหางยาว 55-70 เซนติเมตร) โดยตัวเมียจะมีขนาดเล็กกว่าตัวผู้ราว 10-30 เซนติเมตร และจะมีหัวป้อมกว่า สีของลำตัวเข้มกว่า หางมีแถบสีดำเป็นปล้อง ๆ สีลำตัวปกติของตะกองจะมีสีเขียวเข้มและสามารถที่จะเปลี่ยนสีของให้เข้มขึ้นหรืออ่อนลงตามสภาพแวดล้อมได้  ในขณะที่เป็นวัยอ่อนบางตัวใต้คางและส่วนหัวจะมีสีม่วงหรือสีฟ้าแลดูสวยงาม  และเมื่อโตขึ้นมาตัวผู้ส่วนหัวด้านบนจะโหนกนูนขึ้นเห็นชัดเจน ส่วนตัวผู้เมียจะมีความนูนน้อยกว่าและพวกมันอาจมีอายุถึง 30 ปีเลยทีเดียว
สถานภาพของตะกองในปัจจุบัน พบน้อยลงมากเนื่องจากถูกจับเป็นสัตว์เลี้ยง จับเพื่อทำเป็นอาหาร และแหล่งที่อยู่อาศัยถูกทำลาย ตามพระราชบัญญัติสงวนและคุ้มครองสัตว์ป่า พุทธศักราช 2535 ได้จัดให้ตะกองเป็นสัตว์ป่าคุ้มครอง
พฤติกรรม
มีพฤติกรรมชอบนอนผึ่งแดดตามคาคบไม้ริมห้วยลำธาร เมื่อตกใจจะวิ่ง 2 ขาได้โดยหุบขาหน้าไว้แนบชิดลำตัว และโดยปกติเมื่อมีภัยจะกระโจนลงน้ำ และสามารถดำน้ำได้เป็นเวลานาน
อาหาร
อาหารได้แก่ แมลงชนิดต่าง ๆ, กบ, เขียด, ปลาขนาดเล็ก, สัตว์เลี้ยงลูกด้วยน้ำนมขนาดเล็ก และผลไม้บางชนิด และยังสามารถดำน้ำจับปลาได้อีกด้วย
ถิ่นที่อยู่
ตะกอง มีการกระจายพันธุ์ทั่วไปในป่าดิบในตอนใต้ของประเทศจีน, ประเทศลาว, เวียดนาม, กัมพูชา และภาคตะวันออกและอีสานของประเทศไทย ชอบที่จะอาศัยหากินอยู่ในพื้นที่ซึ่งมีแหล่งน้ำที่อุดมสมบูรณ์และมีสภาพป่าที่ค่อนข้างทึบ เช่น บริเวณริมห้วยที่มีน้ำไหล
การเลี้ยง
ตะกอง ยังเป็นที่นิยมเลี้ยงเป็นสัตว์เลี้ยงของผู้นิยมเลี้ยงสัตว์เลื้อยคลาน แต่ว่าเมื่อเทียบกับอีกัวน่าแล้ว ตะกองเลี้ยงได้ยากกว่าพอสมควรเนื่องจากกินแมลงเป็นอาหารและยังมีนิสัยที่ดุไม่เชื่องเหมือนอีกัวน่า อีกทั้งยังต้องปรับสภาพของที่เลี้ยงให้มีน้ำและมีความชุ่มชื้นพอสมควร
ซีอองก์
MSN-02 ซีอองก์ (ญี่ปุ่น:ジオング ;อังกฤษ:Zeong) เป็นโมบิลสูทในอะนิเมะเรื่อง โมบิลสูทกันดั้ม อันเป็นตอนหนึ่งในภาพยนตร์ชุดกันดั้ม ออกแบบโดยคุนิโอะ โอคาวาระ
ซีอองก์เป็นโมบิลสูทเครื่องสุดท้ายที่ชาร์ อัสนาเบิลควบคุมในช่วงสงครามหนึ่งปี โดยพัฒนาในโครงการ MS-16X บิชอป ต่อมาจาก MSN-01 ไซคอมมิวซาคุรุ่นการขับเคลื่อนสูง เนื่องจากระบบไซคอมมิวที่ใช้ในช่วงสงครามหนึ่งปีมีขนาดใหญ่ทำให้ซีอองก์มีร่างกายที่ใหญ่โตไปด้วย
แขนทั้งสองข้างของซีอองก์สามารถแยกออกไปจากตัวได้โดยมีสายเคเบิลโยงไว้ ซึ่งนักบินที่เป็นนิวไทป์สามารถใช้พลังจิตควบคุมแขนผ่านระบบไซคอมมิวให้โจมตีศัตรูด้วยปืนมหาอนุภาคที่ติดอยู่กับนิ้วมือทั้งห้าได้ นอกจากที่มือทั้งสองแล้วซีอองก์ยังมีปืนมหาอนุภาคอยู่ที่ท้องและปากรวมสามกระบอก ซีอองก์ยังมีห้องควบคุมอยู่ที่ส่วนหัวซึ่งสามารถแยกออกมาและสู้ต่อได้เมื่อส่วนลำตัวถูกทำลาย
ชาร์ได้ใช้ซีอองก์ในการต่อสู้กับกันดั้มของอามุโร่ เรย์ที่ปราการอวกาศอาบาวคูในตอนที่42ของโมบิลสูทกันดั้ม โดยซีอองก์ของชาร์นั้นได้สร้างเสร็จไปเพียง 80%และไม่มีส่วนขาทั้งสองข้าง แต่เนื่องจากเป็นการต่อสู้ในอวกาศจึงไม่ใช่ปัญหา ทั้งซีอองก์และกันดั้มถูกทำลายในการต่อสู้ครั้งนี้
เพอเฟคท์ซีอองก์
ปรากฏตัวในดีไซน์ต้นฉบับ โมบิลสูทวาริเอชัน เป็นซีอองก์ในสภาพที่สมบูรณ์แล้ว ซึ่งซีอองก์ที่มีขานี้มีความสูงถึง30เมตร ในโมเดลคิทหรือวิดีโอเกมซึ่งเพอเฟคท์ซีอองก์ปรากฏตัวนั้นบางครั้งจะมีบีมเซเบอร์ขนาดใหญ่เป็นอาวุธด้วย ออกแบบโดยคุนิโอะ โอคาวาระ
MSN-02-3 เกรทซีอองก์
ปรากฏตัวในวิดีโอเกม SD Gundam G Generation Spirits เกรทซีอองก์สามารถแยกร่างได้ถึงเจ็ดส่วน คือหัว หน้าอกและไหล่ ท้อง แขนสองข้าง และขาสองข้างโดยทุกส่วนติดตั้งปืนมหาอนุภาคไว้ เกราะไหล่ขนาดใหญ่ของเกรทซีอองก์ยังติดตั้งไอฟิลด์บาเรียร์ซึ่งใช้สร้างสนามพลังสำหรับสะท้อนอาวุธบีมของศัตรูและไมนอฟสกี้คราฟท์ซึ่งทำให้เกรทซีอองก์สามารถบินบนโลกได้ ส่วนหน้าอกของเกรทซีอองก์ขณะที่แยกร่างนั้นมีลักษณะคล้ายกับโมบิลอาเมอร์ อัพซาลาสทรีในภาคโมบิลสูทกันดั้ม 08th ทีม เกรทซีอองก์ได้รับการออกแบบโดยมิกะ อาคิทากะ
พ.ศ. 1018
พุทธศักราช 1018 ใกล้เคียงกับ
พ.ศ. 1017
พุทธศักราช 1017 ใกล้เคียงกับ
กุลวิทย์ เลาสุขศรี
กุลวิทย์ เลาสุขศรี ชื่อเล่น ฟอร์ด เป็นบรรณาธิการบริหารนิตยสารแฟชั่นชาวไทย เคยทำงานให้กับนิตยสารแอลของประเทศไทย ในปี 2540 - 2555 ปัจจุบันเป็นบรรณาธิการบริหารให้กับนิตยสารโว้กไทยแลนด์ ตั้งแต่ปี 2556 จนถึงปัจจุบัน เขายังเป็นกรรมการในโครงการของโว้กฮูออนเน็กซ์ เดอะโว้กแฟชั่นฟันด์ และกรรมการตัดสินในรายการเดอะเฟซไทยแลนด์ซีซัน 1-3 นอกจากนี้ยังเป็นคุณน้าแท้ๆของ ฟาง ธนันต์ธรญ์ และ เฟย์ พรปวีณ์ นักร้องวง เฟย์ ฟาง แก้ว อีกด้วย
กุลวิทย์จบการศึกษาสาขาการออกแบบแฟชั่นที่มหาวิทยาลัยนอร์ทเท็กซัส ในรัฐเท็กซัส ประเทศสหรัฐอเมริกา เขาชื่นชอบและติดตามฉลองพระองค์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในวันต่าง ๆ รวมถึงพระราชกรณียกิจเกี่ยวกับผ้าไทย เขายังมีบทบาทเป็นที่ปรึกษาของพิพิธภัณฑ์ผ้า ในสมเด็จพระนางเจ้าสิริกิติ์ พระบรมราชินีนาถ ในปี 2559 เขาได้จัดงานโว้กกาล่าขึ้นเพื่อยกระดับผ้าไทยท้องถิ่นจากทั่วประเทศ นำรายได้จากการประมูลของโครงการไปช่วยโครงการเดอะโว้กแฟชั่นฟันด์ โดยในงานได้เชิญบุคคลที่มีชือเสียงในด้านวงการบันเทิงและแฟชั่น รวมถึงนักออกแบบจากเชื้อพระวงศ์ คือ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา กุลวิทย์เป็นหนึ่งในบุคคลสำคัญผู้ขับเคลื่อนอุตสาหกรรมแฟชั่นโลก ติดต่อกัน 4 ปี ตั้งแต่ปี พ.ศ. 2558-2561 จัดโดยทีมงานของ Business of Fashion
พ.ศ. 1016
พุทธศักราช 1016 ใกล้เคียงกับ
แก๊สซีอาร์
แก๊สซีอาร์ (Dibenzoxazepine) เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 กระทรวงกลาโหมของอังกฤษพัฒนาขึ้นในช่วงต้นทศวรรษที่ 1960 มีลักษณะเป็นผลึกสีเหลืองซีดมีกลิ่นคล้ายพริกไทย ในสหรัฐอเมริกาไม่ใช้สารตัวนี้เป็นสารควบคุมจลาจล เนื่องจากมีสมบัติก่อมะเร็ง
สมเด็จพระมหาสมณเจ้า
สมเด็จพระมหาสมณเจ้า เป็นพระอิสริยยศ ของเจ้านายชั้นพระบรมวงศ์ผู้ทรงดำรงสมณศักดิ์ในตำแหน่งสมเด็จพระสังฆราช ทรงเบญจปฎลเศวตฉัตร (ฉัตรขาว 5 ชั้น) สมเด็จพระสังฆราชผู้ดำรงพระอิสริยยศนี้ มี 3 พระองค์ ได้แก่
ณิชชยาณัฐ ศิริพงศ์ปรีดา
ณิชชยาณัฐ ศิริพงศ์ปรีดา (เกิด 2 สิงหาคม พ.ศ. 2516) ชื่อเล่น นิ้ง เป็นนักแสดง นักร้อง นางแบบชาวไทยเชื้อสายจีน
ประวัติ
ณิชชยาณัฐ ศิริพงศ์ปรีดา มีชื่อเล่นว่า นิ้ง เกิดในครอบครัวคนไทยเชื้อสายจีน จบการศึกษาระดับปริญญาตรีจากมหาวิทยาลัยเซนต์จอห์น คณะนิเทศศาสตร์ การโฆษณา และ มหาวิทยาลัยรามคำแหง คณะรัฐศาสตร์ การเมือง การปกครอง ผลงานการแสดงครั้งแรกจากการถ่ายโฆษณานมเปรี้ยวโยโมสต์ ถ่ายทำที่นาริตะ ประเทศญี่ปุ่น
เธอได้เปิดตัวในฐานะนักแสดงภายใต้สังกัด​ อาร์เอส​ โปรโมชั่น และได้ใช้ชื่อ​ "กุลสตรี​ ศิริพงศ์ปรีดา" จนถึงปัจจุบัน
มีผลงานละครเป็นที่น่าจดจำคือ รับบท "ดาว" จากเรื่อง ภูตพิศวาส ทางช่อง 7 ในปี พ.ศ. 2538 คู่กับทัช ณ ตะกั่วทุ่ง และได้แสดงคู่กันอีกครั้ง ในภาพยนตร์ของอาร์.เอส.เรื่อง เกิดอีกทีต้องมีเธอ ในปีเดียวกัน ซึ่งมีข่าวว่าทั้งคู่คบหาดูใจกันอีกด้วย
ได้รับรางวัลตุ๊กตาทองนักแสดงนำหญิงยอดเยี่ยม ในปี พ.ศ. 2540 จากภาพยนตร์เรื่อง ฝันติดไฟ หัวใจติดดิน
ชีวิตส่วนตัว
เคยคบหากับทัช ณ ตะกั่วทุ่ง นักร้องร่วมค่าย ต่อมาได้เลิกรากับทัชหลังจากคบกันมานาน 7 ปี และผันตัวเองออกจากวงการบันเทิงไปเป็นแอร์โฮสเตสของสายการบินไทยแอร์เอเชีย และคบหากับ นาวาอากาศเอกไพรรัตน์ อินทรศักดิ์ ซึ่งเป็นกัปตันสายการบินเดียวกัน (ภายหลังได้เปลี่ยนชื่อเป็น กัปตันพิตตินันท์ อินทรศักดิ์) และได้แต่งงานกันในวันที่ 30 ธันวาคม พ.ศ. 2549
พ.ศ. 1015
พุทธศักราช 1015 ใกล้เคียงกับ
ริบบิ้น
ริบบิ้น เป็นอุปกรณ์ใช้รัดเพื่อเสริมความงามและจัดระเบียบสิ่งต่าง ทั้งเกี่ยวกับเสื้อผ้า เรือนร่าง อุปกรณ์และสิ่งอื่น โดยมากเข้าใจว่าเป็นคำเรียกที่มาจากการเรียกแถบผ้าที่ใช้รัดผม ทั้งนี้คำเรียกดังกล่าวเป็นคำเรียกมาจากภาษาอังกฤษ ว่า Ribbon ใช้ในความหมายทั่วไป หมายถึงผ้าแถบหลากสีสัน เมื่อนำมาขดแถบริ้วเป็นทรวดทรงต่าง ๆ เรียกว่าโบ หรือการผูกโบว์ ซึ่งการใช้งานริ้วหรือแถบผ้า หมายถึงการใช้ริ้วหรือแถบในงานตัดเย็บด้วย ในการเปิดร้าน ออกนิทรรศการ มีวิธีการสำคัญเรียกว่า <font face="true" size="true" style="color:black">“ ตัดริบบิ้น ”  ซึ่งหมายถึงวิธีการที่ประธานรับรองงานจะเป็นผู้ใช้กรรไกรตัดแถบผ้าที่ผูกเป็นโบว์ไว้ในส่วนของทางเข้าให้ขาดจากกัน
ป่าชุมชน
ป่าชุมชน หมายถึง พื้นที่ป่าไม้ที่ได้รับการจัดการโดยกระบวนการมีส่วนร่วมจากประชาชน และองค์กรชุมชน ทั้งทางตรงและทางอ้อม ตามความเชื่อและวัฒนธรรมท้องถิ่นเพื่อประโยชน์ที่สอดคล้องกับความต้องการของชุมชนอย่างต่อเนื่องและยั่งยืน เป็นป่าที่ประชาชนเข้าไปใช้สอยตามวิถีชีวิตของคนทุกคนในชุมชนนั้น ทั้งเรื่องการทำมาหากิน ระบบครอบครัวเครือญาติ ประเพณีความเชื่อ อำนาจและกฎระเบียบในชุมชน ป่าชุมชนจึงมีหลายรูปแบบ ขึ้นอยู่กับลักษณะภูมินิเวศ และวัฒนธรรม ประเพณีของชุมชนในท้องถิ่น
พ.ศ. 1014
พุทธศักราช 1014 ใกล้เคียงกับ
ดีเอ็นเอฮาจิโมจิ
ดีเอ็นเอฮาจิโมจิ (จากภาษาญี่ปุ่น 八文字 hachimoji "แปดอักษร") เป็นกรดดีออกซีไรโบนิวคลีอิก (ดีเอ็นเอ) ที่มีนิวคลีโอเบสแปดตัว มาจากธรรมชาติสี่ตัวและสังเคราะห์ขึ้นสี่ตัว    การสังเคราะห์ดีเอ็นเอฮาจิโมจินี้เป็นผลจากการวิจัยที่ได้รับการสนับสนุนเงินทุนจากนาซา ประโยชน์ของดีเอ็นเอนี้อาจรวมไปถึงการเพิ่มขีดความสามารถในการเก็บข้อมูล และอาจเป็นหนทางสู่การค้นหาสิ่งมีชีวิตนอกโลก ตามที่โลริ เกลซ แห่งหน่วยงานด้านวิทยาดาวเคราะห์ของนาซา ได้กล่าวไว้ว่า "การตรวจหาสิ่งมีชีวิตเป็นเป้าหมายสำคัญอย่างยิ่งของภารกิจด้านวิทยาดาวเคราะห์ของนาซา และงานวิจัยใหม่นี้ [เกี่ยวกับดีเอ็นเอฮาจิโมจิ] จะช่วยให้เราสามารถพัฒนาอุปกรณ์และการทดลองที่มีประสิทธิภาพ และขยายผลของการสำรวจที่เรากำลังค้นหาอยู่นี้" สตีเวน เบนเนอร์ หัวหน้าทีมนักวิจัย บันทึกว่า "เมื่อวิเคราะห์หน้าที่ของรูปร่าง ขนาดและโครงสร้างของดีเอ็นเอฮาจิโมจิ งานวิจัยนี้ก็ขยายความเข้าใจของเราเกี่ยวกับชนิดของโมเลกุลที่อาจเก็บข้อมูลภายในสิ่งมีชีวิตนอกโลกในต่างโลกได้"
พัชชา พูนพิริยะ
ผลงานอื่น ๆ
ทุกวันจันทร์ ช่วงคนขอแมว 21.00-0.00 คู่กับ วี วิโอเลต วอร์เทียร์
ดีเอ็นเอฮาจิโมจิ
ลักษณะ
ดีเอ็นเอฮาจิโมจินี้คล้ายคลึงกับดีเอ็นเอตามธรรมชาติ แต่แตกต่างไปในเรื่องของจำนวนและชนิดของนิวคลีโอเบส นิวคลีโอเบสที่ไม่เป็นธรรมชาติจะไฮโดรโฟบิกมากกว่าเบสที่เป็นธรรมชาติ โดยนิวคลีโอเบสเหล่านี้สร้างขึ้นเพื่อให้การผลิตดีเอ็นเอฮาจิโมจินี้ประสบความสำเร็จ ดีเอ็นเอในลักษณะนี้จะสร้างเกลียวคู่มาตรฐานเสมอ ไม่ว่าจะลำดับเบสให้เป็นแบบไหน อย่างไรก็ตาม มีเอนไซม์ T7 พอลิเมอเรส ถูกใช้โดยทีมนักวิจัยเพื่อแปลงดีเอ็นเอฮาจิโมจิเป็นอาร์เอ็นเอฮาจิโมจิ ซึ่งสร้างการกระตุ้นชีวภาพในรูปของฟลูออโรฟอร์เรืองแสงสีเขียว
กรีนแลนเทิร์น
กรีนแลนเทิร์น (Green Lantern) เป็นชื่อของตัวละครซูเปอร์ฮีโร่หลายตัวที่ปรากฏในหนังสือการ์ตูนอเมริกัน ตีพิมพ์โดยดีซีคอมิกส์ พวกเขาต่อสู้กับความชั่วร้ายด้วยพลังจากแหวนที่ทำให้พวกเขามีพลังพิเศษหลากหลายรูปแบบ เป็นหนึ่งในซูเปอร์ฮีโร่ที่ประสบความสำเร็จอย่างมากของดีซีคอมิกส์ จนมีการนำมาทำเป็นซีรีส์โทรทัศน์ วิดีโอเกม แอนิเมชั่นและภาพยนตร์
ตัวละครตัวแรกที่ใช้ชื่อกรีนแลนเทิร์น คือ อลัน สกอตต์ ถูกสร้างขึ้นในปี 1940 ซึ่งเป็นช่วงที่ซูเปอร์ฮีโร่กำลังได้รับความนิยม อลัน สก็อตต์ มักจะต่อสู้อาชญากรทั่วไปใน มหานครนิวยอร์ก ด้วยพลังจากแหวนเวทมนตร์ของเขา หนังสือการ์ตูนของตัวละครนี้เลิกตีพิมพ์ในปี 1949 ซึ่งเป็นช่วงที่ความนิยมของซูเปอร์ฮีโร่ลดลง แต่ภายหลังก็ได้นำตัวละครนี้กลับมาใช้ใหม่ในจักรวาล Earth-2 ของดีซีคอมิกส์
ในปี 1959 ตัวละครกรีนแลนเทิร์นถูกเอามานำเสนอในรูปแบบใหม่ เป็นตัวละครซูเปอร์ฮีโร่อิงนวนิยายวิทยาศาสตร์ที่ชื่อว่า ฮาล จอร์แดน สมาชิกของหน่วยตำรวจอวกาศ กรีนแลนเทิร์นคอร์ป ที่เรียกตัวเองว่า กรีนแลนเทิร์น การนำเสนอในรูปแบบนี้กลายเป็นที่นิยมและถูกนำมาใช้ในจักรวาลหลักของดีซีคอมิกส์จนถึงปัจจุบัน
โกลเด้นเอจ (ค.ศ. 1938-1950)
มาร์ติน โนเดลล์ (Martin Nodell ;นามปากกาคือ มาร์ท เดลลอน) สร้างตัวละครฮีโร่สวมหน้ากากชุดเขียวแดงผ้าคลุมม่วง ผู้ได้รับพลังจากตะเกียงวิเศษสีเขียวแล้วตั้งชื่อว่า กรีนแลนเทิร์น ตัวละครนี้ปรากฏตัวครั้งแรกในหนังสือการ์ตูน ออล-อเมริกัน คอมิกส์ เล่มที่ 16 (กรกฎาคม 1940) ที่ตีพิมพ์โดยสำนักพิมพ์ ออล-อเมริกัน 1 ใน 3 บริษัทที่รวมกันมาเป็นดีซีคอมิกส์
ชื่อจริงของกรีนแลนเทิร์น คือ อลัน สก็อตต์ วิศวกรรถไฟที่ค้นพบและได้รับพลังวิเศษมาจากตะเกียงเวทมนตร์หลังจากประสบอุบัติเหตุ ภายหลังเขาได้สร้างแหวนเวทมนตร์ขึ้นมา ซึ่งมันทำให้เขามีพลังหลากหลายรูปแบบ โดยข้อจำกัดของแหวนคือจะต้องมีการ"ชาร์จ"พลังงานทุกๆ 24 ชั่วโมง ด้วยการสัมผัสมันไปที่ตะเกียงเวทมนตร์สักระยะหนึ่ง นอกจากนี้พลังของแหวนอาจจะไม่ได้ส่งผลโดยตรงต่อวัตถุที่ทำจากไม้ อลัน สกอตต์ต่อสู้กับวายร้ายที่เป็นมนุษย์ธรรมดาซะส่วนใหญ่ แต่ก็มีบางส่วนที่ไม่ใช่คนธรรมดา เช่น แวนดัล ซาเวจที่เป็นอมตะ และ โซโลมอน กรันดี้ ที่เป็นผีดิบ โดยเรื่องราวส่วนใหญ่ของเขานั้นเกิดขึ้นในนิวยอร์ก
ในฐานะที่เป็นตัวละครที่ได้รับความนิยมในปี 1940 ทำให้กรีนแลนเทิร์นได้มีบทบาทสำคัญในหนังสืออื่นๆ เช่น ออล-อเมริกันและคอมิก คาวาลเคด ตลอดจนหนังสือกรีนแลนเทิร์นของตัวเอง นอกจากนี้เขายังปรากฏอยู่ในออล-อเมริกัน คอมิกส์ ในฐานะที่เป็นสมาชิกของทีมซูเปอร์ฮีโร่ จัสติส โซไซตี้ ออฟ อเมริกา อีกด้วย
หลังจากสงครามโลกครั้งที่สองความนิยมของซูเปอร์ฮีโร่ลดลง หนังสือการ์ตูนของกรีนแลนเทิร์นถูกยกเลิกไปใน ออล สตาร์ คอมิกส์ เล่มที่ 57 (1951) เป็นการปรากฏตัวครั้งสุดท้ายในยุคโกลเด้น เอจ เมื่อฮีโร่กลับมาเป็นกระแสนิยมในทศวรรษต่อมา อลัน สก็อตต์ก็ถูกรื้อฟื้นขึ้นมาอีกครั้ง แต่ท้ายสุดตัวละครใหม่อย่างฮาล จอร์แดนซึ่งสร้างขึ้นเพื่อรับหน้าที่แทนก็ทำให้เขาถูกลดความสำคัญลง ตอนแรกเขาเป็นตัวละครรับเชิญที่ปรากฏอยู่ในหนังสือฮีโร่อื่นๆ แต่ในที่สุดก็มีบทบาทประจำในจัสติส โซไซตี้ เขาไม่เคยได้มีซีรีส์เป็นของตัวเองอีกเลย ระหว่างปี 1995และปี 2003 ดีซีคอมิกส์ได้เปลี่ยนชื่อของอลัน สก็อตต์เป็นซูเปอร์ฮีโร่ในชื่อ"เซนติเนล"เพื่อสร้างความแตกต่างของเขาใหม่และเป็นที่นิยมมากขึ้นในนิยายวิทยาศาสตร์กรีน แลนเทิร์น
ในปี 2011 ตัวละครอลัน สก็อตต์ได้รับการปรับปรุงใหม่ โดยเครื่องแต่งกายของเขาได้รับการออกแบบใหม่และที่มาของพลังก็เปลี่ยนไปเป็นพลังลี้ลับแห่งธรรมชาติ
ซิลเวอร์เอจ (ค.ศ. 1956-1970)
ในปี 1959 จูเลียส ชวาร์ตซ์ (Julius Schwartz) ได้สร้างตัวละครกรีนแลนเทิร์นเป็นพระเอกนิยายวิทยาศาสตร์ชื่อ ฮาล จอร์แดน ซึ่งมีพลังเหมือนกันกับ อลัน สก็อตต์ แต่ไม่มีความเกี่ยวข้องกัน โดยตัวละครนี้มีเครื่องแต่งกายแบบใหม่และถูกวางพล็อตให้ได้รับแหวนมาจากมนุษย์ต่างดาวที่กำลังจะตายแล้วกลายเป็นสมาชิกของหน่วยตำรวจอวกาศ กรีนแลนเทิร์นคอร์ป ซึ่งมีหน้าที่พิทักษ์จักรวาล
ฮาล จอร์แดนเป็นที่รู้จักกันใน โชว์เคส # 22 (เดือนกันยายนถึงเดือนตุลาคม 1959) กิล เคน และ ซิด กรีนเป็นทีมงานศิลปะที่โดดเด่นที่สุดที่ชื่อในช่วงปีที่ผ่านพร้อมกับนักเขียนจอห์น บรูม
คำปฏิญาณตนของกรีนแลนเทิร์น
เหล่ากรีนแลนเทิร์นจะท่องคำปฏิญาณเมื่อชาร์จพลังแหวนของตนเอง แรกเริ่มเดิมทีคำปฏิญาณนี้ คือ
- อลัน สก็อตต์
ซึ่งคำปฏิญาณดังกล่าวยังถูกใช้โดยแลนเทิร์นโทมาร์-เร ของเซคเตอร์ 2813 และหัวหน้าผู้ดูแลซาลาคอีกด้วย
ในช่วงกลางปี 1940 คำปฏิญาณนี้ได้ถูกแก้ไขและกลายเป็นคำปฏิญาณอันเป็นที่รู้จักในยุคของฮาล จอร์แดน
- ฮาล จอร์แดน/กรีนแลนเทิร์น คนอื่นๆ (ภาษาอังกฤษ)
"''ในวันที่เจิดจ้า ในราตรีที่มืดมิด ไม่มีความชั่วร้ายใดจะรอดพ้นสายตาข้า ให้เหล่าผู้บูชาความชั่วร้าย จงระวังพลังของข้า แสงแห่งกรีนแลนเทิร์น!!!"
- ฮาล จอร์แดน/กรีนแลนเทิร์น คนอื่นๆ (ภาษาไทย)
ซิกทือนา
ซิกทือนา (Sigtuna, ) เป็นเมืองในเทศบาลซิกทือนา เทศมณฑลสต็อกโฮล์ม ประเทศสวีเดน มีประชากร 8,444 คน ตามสำมะโนปี 2010 ชื่อของเทศบาลตั้งชื่อตามเมืองนี้ ทั้งที่ศูนย์กลางบริหารของเทศบาลอยู่ที่เมืองแมชตา
ซิกทือนาเป็นเมืองท่าที่ตั้งขึ้นในปี 980 ราว 4 กิโลเมตรทางตะวันออกของซิกทือนาเก่า ซึ่งประมวลเรื่องปรัมปรานอร์สกล่าวว่าเคยเป็นที่อยู่ของโอดิน
ใจกลางเมืองซิกทือนาเป็นเมืองสมัยกลาง โดยมีสถานที่ท่องเที่ยวสำคัญเป็นซากปรักหักพัง หินจารึกอักษรรูน และถนนเก่าสายหลัก (Stora gatan) และยิ่งเป็นที่นิยมในช่วงฤดูร้อน ถนนเล็กที่คดเคี้ยวในเมืองเต็มไปด้วยบ้านเรือนเตี้ย ๆ ที่สร้างจากไม้, ศาลาว่าการเมืองหลังเก่า (Sigtuna Rådhus) ซึ่งมีขนาดเล็ก ๆ และโรงแรม Sigtuna Stadshotell ซึ่งตั้งอยู่ใจกลางเมือง ล้วนเป็นจุดหมายตาของซิกทือนา
พ.ศ. 1013
พุทธศักราช 1013 ใกล้เคียงกับ
กูยุก ข่าน
กูยุก ข่าน (Гүюг хаан; มองโกลกลาง: Guyug qaghan.svg güyüg qaγan; Guìyóu) เป็นข่านพระองค์ที่ 3 แห่งจักรวรรดิมองโกล พระราชโอรสองค์โตของโอเกเดย์ ข่าน และพระราชนัดดาของเจงกิส ข่าน ทรงครองราชย์ตั้งแต่ พ.ศ. 1789 ถึง พ.ศ. 1791
กีฬาเรือพายในโอลิมปิกฤดูร้อน 1976
การแข่งขันเรือพายในโอลิมปิกฤดูร้อน 1976 เป็นการแข่งขันกีฬาเรือพายในกีฬาโอลิมปิกฤดูร้อนครั้งที่ 21 ที่มอนทรีออล ประเทศแคนาดา ระหว่างวันที่ 18-25 กรกฎาคม พ.ศ. 2519 จัดขึ้นที่สนาม Olympic Basin ที่ Notre Dame Island ซึ่งการแข่งขันกีฬาเรือพายครั้งนี้มีการแข่งขันทั้งหมด 14 รายการ คือ ประเภททีมชาย 8 รายการ และประเภททีมหญิง 6 รายการ โดยมีนักกีฬาเข้าร่วมแข่งขัน 593 คน จาก 31 ประเทศ
กีฬามหาวิทยาลัยโลกฤดูร้อน 1970
กีฬามหาวิทยาลัยโลกฤดูร้อน 1971 (1971 Summer Universiade) หรือการแข่งขันกีฬามหาวิทยาลัยโลกฤดูร้อนครั้งที่ 6 เป็นการแข่งขันกีฬาของนักศึกษาจากมหาวิทยาลัยทั่วโลกที่มีการแข่งขันกีฬาหลายชนิด จัดขึ้นที่ตูริน อิตาลี ระหว่างวันที่ 26 สิงหาคม ถึง 6 กันยายน พ.ศ. 2514
บิกบีต
บิ๊กบีต (Big beat) (หรือ เคมิคอลเบรก) เป็นคำที่เกิดขึ้นตั้งแต่กลางคริสต์ทศวรรษ 1990 โดยสื่อมวลชนอังกฤษที่อธิบายถึงแนวดนตรีของศิลปินอย่าง เดอะเคมิคอลบราเทอร์ส แฟตบอยสลิม เดอะคริสตอลเมธอด โพรเพลเลอร์เฮดส์ และเดอะโพรดิจี  ที่เป็นแบบฉบับในการผลักดัน โดยใช้จังหวะเบรกบีตหนัก ๆ เข้ากับการวนไปมาจากเครื่องสังเคราห์และรูปแบบทั่วไปของรูปแบบดนตรีแนวอีเลกโทรนิกอย่างเช่น เทคโนและแอซิดเฮาส์
อาเดิลไฮท์แห่งซัคเซิน-ไมนิงเงิน
สมเด็จพระราชินีแอเดเลด (Adelaide) พระนามเดิม อาเดิลไฮท์แห่งซัคเซิน-ไมนิงเงิน (Adelheid von Sachsen-Meiningen) เป็นเจ้าหญิงเยอรมัน พระราชสมภพเมื่อวันที่ 13 สิงหาคม ค.ศ. 1792 ที่ซัคเซิน-ไมนิงเงิน จักรวรรดิโรมันอันศักดิ์สิทธิ์ เป็นพระธิดาในเจ้าชายเกออร์กที่ 1 ดยุกแห่งซัคเซิน-ไมนิงเงิน (George I, Duke of Saxe-Meiningen) และเจ้าหญิงหลุยส์ เอเลโอโนเรอแห่งโฮเอ็นโลเออ-ลังเงินบวร์ค (Luise Eleonore of Hohenlohe-Langenburg) ได้เสกสมรสกับสมเด็จพระเจ้าวิลเลียมที่ 4 แห่งสหราชอาณาจักร และสวรรคตเมื่อวันที่ 2 ธันวาคม ค.ศ. 1849 ที่เบนทลีย์ไพรออรี ประเทศอังกฤษ
พระนางเป็นราชินีที่มีจิตใจเมตตามากที่สุดในหมู่ราชินีอังกฤษ ทรงจัดระบอบในพระราชวังเสียใหม่ ให้นางกำนัลแต่งกายอย่างเหมาะสม และอื่น ๆ อีก แต่ว่าน่าเสียดายพระนางไม่มีพระราชโอรส-ธิดาที่รอดชีวิตเลยแม้แต่พระองค์เดียว ดังนั้นเมื่อสมเด็จพระเจ้าวิลเลียมที่ 4 สวรรคตลง จึงต้องอัญเชิญเจ้าหญิงวิกตอเรียขึ้นครองราชย์เป็นสมเด็จพระราชินีนาถแทน
พ.ศ. 1012
พุทธศักราช 1012 ใกล้เคียงกับ
พ.ศ. 1011
พุทธศักราช 1011 ใกล้เคียงกับ
ภาษามือกรุงเทพเก่า
ภาษามือกรุงเทพ (Bangkok Sign Language) หรือที่เรียกว่า ภาษามือกรุงเทพเก่า หรือ ภาษามือกรุงเทพดั้งเดิม เป็นภาษามือของชุมชนผู้บกพร่องทางการได้ยินของประเทศไทยที่เกิดขึ้นในหมู่ผู้ที่อพยพเข้าสู่กรุงเทพฯ ตามครอบครัวหรือเพื่อประกอบอาชีพ ภาษานี้ใกล้สูญ โดยผู้ใช้ภาษาทุกคนเกิดก่อนคริสต์ทศวรรษ 1960 ส่วนคนรุ่นหลังได้เปลี่ยนมาใช้ภาษามือไทย ซึ่งลักษณะคล้ายการผสมระหว่างภาษามือกรุงเทพเก่า และภาษามืออเมริกัน
จำลอง ดาวเรือง
จำลอง ดาวเรือง (9 ตุลาคม พ.ศ. 2453 - 4 มีนาคม พ.ศ. 2492) เป็นอดีตรัฐมนตรีช่วยว่าการกระทรวงพาณิชย์ อดีตสมาชิกสภาผู้แทนราษฎรจังหวัดมหาสารคาม 3 สมัย และเป็นนักการเมือง หนึ่งใน "สี่เสืออีสาน" ซึ่งประกอบด้วย นายจำลอง ดาวเรือง นายทองอินทร์ ภูริพัฒน์ นายเตียง ศิริขันธ์ และนายถวิล อุดล หนึ่งในสมาชิกขบวนการเสรีไทย และเป็นรัฐมนตรีที่ถูกสังหารเมื่อปี พ.ศ. 2492 สิริอายุ 38 ปี
ประวัติ
นายจำลอง ดาวเรือง เกิดเมื่อวันที่ 9 ตุลาคม พ.ศ. 2453 ที่บ้านงัวบา ตำบลงัวบา อำเภอวาปีปทุม เป็นบุตรคนที่ 4 ของนายมา และนางสอน ในจำนวนพี่น้องทั้งหมด 6 คน พื้นเพเป็นลูกอีสานคนมหาสารคาม ครอบครัวมีฐานะยากจน แต่เป็นผู้มีความรู้ความสามารถและมีใจรักใฝ่รู้ใฝ่เรียน เมื่อสำเร็จการศึกษาชั้นมัธยมศึกษาปีที่ 5 ซึ่งเป็นชั้นสูงสุดของโรงเรียนแล้ว จึงได้เข้ามาศึกษาต่อด้านช่างเครื่องยนต์ ณ โรงเรียนช่างกล ในกรุงเทพมหานคร โดยได้รับการสนับสนุนจากหลวงพิศิษฐ์ศุภกร (เจ๊กหยงนี) ซึ่งเป็นเจ้าของบริษัทรถขนส่งในจังหวัดร้อยเอ็ด ชีวิตสมรสของท่านนั้นมีภรรยาชื่อนางทองดำ ดาวเรือง
รัฐมนตรี
จำลอง ดาวเรือง ได้รับการแต่งตั้งเป็นรัฐมนตรี 4 สมัย
การเสียชีวิต
นายจำลอง ดาวเรือง ถูกจับกุมพร้อมกับ อดีตรัฐมนตรีอีสานอีก 2 คน คือ นายถวิล อุดล นายทองอินทร์ ภูริพัฒน์ รวมทั้ง ดร.ทองเปลว ชลภูมิ ก็ถูกนำตัวไปสังหารที่บริเวณทุ่งบางเขน ถนนพหลโยธิน กิโลเมตรที่ 14 ในวันที่ 4 มีนาคม พ.ศ. 2492 โดย กรมตำรวจ ในเวลานั้นอ้างเหตุว่า มีโจรคอมมิวนิสต์มลายู มาชิงตัว 4 อดีตรัฐมนตรี และเกิดการต่อสู้ขึ้น จนทำให้ทั้ง 4 คน ถูกลูกหลงเสียชีวิตทั้งหมด แต่ไม่ใคร่จะมีใครเชื่อข้ออ้างดังกล่าวนัก เนื่องจากไม่มีตำรวจเสียชีวิตหรือบาดเจ็บแม้แต่รายเดียว
พระราชพิธีสมโภชกรุงรัตนโกสินทร์ 150 ปี
พระราชพิธีสมโภชกรุงรัตนโกสินทร์ 150 ปี เป็นงานพระราชพิธีฉลองพระนครหรือสมโภชพระนครจัดขึ้นเมื่อ พ.ศ. 2475 ในรัชสมัยพระบาทสมเด็จพระปกเกล้าเจ้าอยู่หัว ซึ่งเป็นวาระที่กรุงเทพอายุ 150 ปี ถือเป็นงานสมโภชพระนครครั้งที่ 3
การสร้างและปฏิสังขรณ์
พระบาทสมเด็จพระปกเกล้าเจ้าอยู่หัวทรงมีพระราชดำริเกี่ยวกับงานฉลองพระนครครั้งแรกเมื่อ พ.ศ. 2469 ในระยะเวลานั้นประเทศไทยประสบปัญหาด้านเศรษฐกิจ แต่ด้วยเหตุที่การฉลองพระนครเป็นประเพณีที่สืบทอดกันมา จึงได้มีการพิจารณาค่าใช้จ่ายและประโยชน์ที่จะได้รับมากที่สุด ในครั้งนี้มีการสร้างปฐมบรมราชานุสรณ์ หรือพระบรมนุสาวรีย์พระบาทสมเด็จพระพุทธยอดฟ้าจุฬาโลกมหาราช ผู้ทรงสร้างกรุงเทพมหานคร โดยเริ่มประชุมการสร้างครั้งแรกเมื่อวันที่ 10 มีนาคม พ.ศ. 2470 จากนั้นมีแนวคิดสร้างสะพานพระพุทธยอดฟ้าเพื่อเชื่อมจังหวัดพระนครและจังหวัดธนบุรี เป็นการขยายพระนครและบำรุงการค้า โดยมีบริษัทดอร์แมน ลองเป็นผู้รับเหมาก่อสร้าง เริ่มทำงานที่ตอม่อฝั่งพระนครเมื่อวันที่ 3 ธันวาคม พ.ศ. 2472
การบูรณปฏิสังขรณ์วัดพระศรีรัตนศาสดารามทั่วทั้งพระอาราม โดยมีการรับเงินบริจาคเพื่อสร้างปฐมบรมราชานุสรณ์และวัดพระศรีรัตนศาสดาราม พระบาทสมเด็จพระปกเกล้าเจ้าอยู่หัวทรงบริจาคพระราชพระทรัพย์ส่วนพระองค์สมทบด้วย และพระราชทานที่ดินของพระคลังที่ไว้ใช้ด้วยอีกส่วนหนึ่ง ค่าก่อสร้างปฐมบรมราชานุสรณ์เป็นเงินจำนวน 4 ล้านบาท ผู้บริจาคเงินสร้างปฐมบรมราชานุสรณ์ได้เหรียญที่ระลึกมี 2 ขนาด คือ ขนาดเล็กและขนาดใหญ่ ส่วนในการปฏิสังขรณ์วัดพระศรีรัตนศาสดารามก็มีการประกาศรับเงินเรี่ยไรด้วยเช่นกัน โดยมีการทำเหรียญที่ระลึกตอบแทน เป็นเหรียญดุนรูปพระพุทธมหามณีรัตนปฏิมากร อยู่ในเรือนแก้วด้านหนึ่ง ดุนลายยันต์มีอักษรภาษามคธว่า "วา ละ ลุ กัง สัง วา ตัง วา" เป็นเหรียญทอง เหรียญเงิน เหรียญทองขาว และเหรียญทองแดง ตามจำนวนเงินบริจาค นอกจากนั้นยังทรงพระกรุณาโปรดเกล้าฯ ให้ผู้มีจิตศรัทธาบริจาคเงินเพื่อปฏิสังขรณ์สิ่งหนึ่งสิ่งใดเป็นชิ้นเป็นส่วนเฉพาะของตนหรือของหมู่คณะหรือของสกุล เพื่อจะได้เป็นวัตถุอนุสรณ์แห่งกุศลกรรมสืบไป นอกจากนั้นพระองค์ยังทรงสร้างคัมภีร์พระธรรมเทศนาด้วย
งานพระราชพิธี
งานพระราชพิธีมีกำหนดรวมทั้งสิ้น 9 วัน แบ่งออกเป็น 3 ภาค คือ ภาค 1 งานฉลองพระนคร ถือเอาวันที่ 6 เมษายน วันงาน คือ 4–6 เมษายน ภาค 2 งานเฉลิมสิริราชสมบัติ ถือเอาวันที่ 9 เมษายน ซึ่งโหรคำนวนนับ วันงาน คือ 8–10 เมษายน และภาค 3 งานพระราชกุศลทักษิณานุปทาน ถือเอาวันที่ 24 เมษายน อันเป็นวันหลักพระนครครบ 150 ปี เป็นสำคัญ วันงาน คือ 23–25 เมษายน
งานเฉลิมสิริราชสมบัติ สมโภชพระที่นั่งจักรีมหาปราสาท ถือเอาวันพระบาทสมเด็จพระพุทธยอดฟ้าจุฬาโลกมหาราชเสด็จปราบดาภิเษกเสวยราชสมบัติตามโหรคำนวน วางสรงมุรธาภิเษกไว้ในวันนั้น งานพระราชกุศลทักษิณานุปทาน ทรงพระราชอุทิศถวายสนองพระเดชพระคุณพระบาทสมเด็จพระเจ้าอยู่หัวและสมเด็จพระบรมราชินีทั้ง 6 รัชกาล ที่พระที่นั่งอมรินทรวินิจฉัย
คำสาปฟาโรห์
คำสาปฟาโรห์ เป็นคำสาปที่กล่าวอ้างกันว่า ส่งผลต่อบุคคลใดก็ตามที่รบกวนมัมมี่ของชาวอียิปต์โบราณ โดยเฉพาะพระศพฟาโรห์ คำสาปนี้ไม่แยกแยะว่า ผู้รบกวนนั้นจะเป็นโจรหรือเป็นนักโบราณคดี เชื่อว่า จะนำมาซึ่งโชคร้าย โรคภัย หรือความตาย และนับแต่กลางคริสต์ศตวรรษที่ 20 เป็นต้นมา นักเขียนและนักสารคดีหลายคนแย้งว่า คำสาปมีผลจริงที่ใช้วิทยาศาสตร์อธิบายได้ เช่น อาศัยแบคทีเรียหรือการแผ่รังสี ถึงแม้ว่าเรื่องเล่าเกี่ยวกับคำสาปมัมมี่อียิปต์ แหล่งที่มาในสมัยปัจจุบัน พัฒนาการซึ่งหลัก ๆ แล้วอยู่ในวัฒนธรรมยุโรป การแปรจากเรื่องเวทมนตร์ไปยังวิทยาศาสตร์ รวมถึงวัตถุประสงค์ที่เปลี่ยนไปในการใช้งานคำสาป เช่น จากการลงโทษผู้รบกวนไปเป็นการสร้างความบันเทิงในภาพยนตร์ เหล่านี้บ่งบอกว่า คำสาปเป็นปรากฏการณ์ทางวัฒนธรรม มากกว่าทางวิทยาศาสตร์โดยตรง
ในทางโบราณคดี ไม่เคยมีการค้นพบคำสาปภายในตัวสุสานของฟาโรห์ดังที่เข้าใจกัน แต่ตัวอย่างคำสาปจริง ๆ ก็มีอยู่ อย่างกรณีสุสานแมสตาบาของ Khentika Ikhekhi ในช่วงราชวงศ์ที่ 6 ซึ่งดูจะมีไว้เพื่อกำกับให้นักบวชทำหน้าที่ให้ดี มากกว่าจะเพื่อเตือนผู้คิดบุกรุก การแพร่สะพรัดเรื่องคำสาปย้อนหลังไปได้ถึงคริสต์ศตวรรษที่ 19 แต่มาทวีขึ้นอย่างยิ่งหลังจากเฮาเวิร์ด คาร์เทอร์ (Howard Carter) ค้นพบสุสานของทูเทินคามูนเมื่อ ค.ศ. 1922
คำสาปสุสาน
คำสาปเกี่ยวกับสุสานนั้นมีไม่มากนัก อาจเป็นเพราะจะทำให้สุสานเสื่อมความศักดิ์สิทธิ์ หรือการเขียนไว้เป็นลายลักษณ์ก็ดูจะสุ่มเสี่ยงเกินไป
คำสาปที่พบนั้นมักมีในสุสานส่วนบุคคลมากกว่าสุสานหลวง โดยเฉพาะในยุคราชอาณาจักรเก่า เช่น สุสานของขุนนางอังค์ทีฟี (Ankhtifi) จากช่วงราชวงศ์ที่ 9 ถึงราชวงศ์ที่ 10 มีคำเตือนว่า "เจ้านายผู้ใด...ละเมิดล่วงเกินโลงนี้... ขอให้เฮเมนอย่ารับเครื่องถวายของเขา และอย่าให้เขามีทายาทสืบสาย" (any ruler who... shall do evil or wickedness to this coffin... may Hemen not accept any goods he offers, and may his heir not inherit) และสุสานของ Khentika Ikhekhi จากช่วงเวลาเดียวกัน มีจารึกว่า "อันว่าคนทั้งปวงที่เข้ามาในสุสานเรานี้...โดยไม่บริสุทธิ์... จะต้องถูกพิพากษา... จะต้องพบจุดจบ... เราจะฉวยคอเขาดังนก... เราจะยังให้ความหวาดกลัวของเราตกลงสู่เขา" (As for all men who shall enter this my tomb... impure... there will be judgment... an end shall be made for him... I shall seize his neck like a bird... I shall cast the fear of myself into him)
หลังยุคราชอาณาจักรเก่า คำสาปเขียนไว้รุนแรงมากขึ้น บางครั้งกล่าวอ้างถึงพระพิโรธของเทพท็อท (Thoth) หรือการทำลายล้างของเทพีเซ็กเม็ต (Sekhmet) ตัวอย่างคำสาปในยุคนี้ เช่น "ใครรบกวนการพักผ่อนพระวรกายของฟาโรห์ จะต้องถูกสาป ใครทลายผนึกสุสานนี้จะต้องตายด้วยโรคภัยที่หาแพทย์วินิจฉัยมิได้" (Cursed be those who disturb the rest of a Pharaoh. They that shall break the seal of this tomb shall meet death by a disease that no doctor can diagnose)
เรื่องเล่าสมัยใหม่
อักษรไฮเออโรกลีฟอียิปต์มาถอดรหัสได้เอาเมื่อต้นคริสต์ศตวรรษที่ 19 ฉะนั้น เรื่องราวเกี่ยวกับคำสาปแต่ก่อนจึงเกี่ยวข้องกับการมีไว้ซึ่งมัมมี่หรือวัตถุจากสุสาน เช่น ใน ค.ศ. 1699 หลุยส์ เพนิชเชอร์ (Louis Penicher) บันทึกว่า นักเดินทางชาวโปแลนด์นำมัมมี่สองร่างออกจากอะเล็กซานเดรีย แล้วพาเดินทางไปด้วยเรือสินค้า แต่เห็นภาพหลอนเป็นวิญญาณสองตน ทั้งทะเลก็ปั่นป่วนหนัก จึงโยนมัมมี่ทั้งสองลงน้ำไป พลันพายุก็สงบ